Rugbyheld en vrou verwelkom tweede babaJanine en Bryan Habana woon einde Februarie die Laureus-sporttoekennings by. (Foto: Bryan Habana/Instagram) Die Suid-Afrikaanse rugbyheld, Bryan Habana, en sy vrou, Janine, het Woensdag ŉ tweede pienkvoet in hul gesin verwelkom. Habana het ŉ foto van sy bors met ŉ klein babahandjie wat daarop lê op Instagram gedeel. “Vandag was ŉ goeie dag,” het hy gekoer. “My hart is vol en ek staan al weer in verwondering.” Die geslag van die jongste Habana-toevoeging is onbekend. Die egpaar, wat deesdae in Frankryk woon waar Habana klubrugby speel, het ook ŉ driejarige seuntjie, Timothy. Te oordeel na Habana se Instagram-profiel geniet hy vaderskap terdeë. Hy deel gereeld skattige foto’s van klein Timothy. Habana en Janine is in 2009 getroud. A post shared by Bryan Habana (@bryanhabana_)